“माराज ए काठे बैर न। शबरी ने राम जी आस्तै काठे बैर गै चुने हे।” पन्तै गी इनें बेरियें उप्पर इन्ना गै मान हा जिन्ना अपने तगड़ै दान्दें उप्पर। उसने झट्ट दौं त्रौं बरिय गी झुनकेया ते झोली भरियै बैर शाह हुन्दे थैले च पाई उड़े। शाह ने रुट्टी खादी ते ओ रात पन्तै दी झोंपड़ी च कट्टी। बडलै जाने शा पैहलें बोलेआ, “पन्ता में अगड़ा धारें अल्ल जा करना। बैर कन्ने लेइयै में के करने। तेरी कोठी उप्पर धुप्पै पाई ओड़ना। परतोन्दे होई लेई जांग।” आक्खियै शाह धारें आसै जाने आली पगडंडी उप्पर टुरी पेआ।